b"\n_START_ARTICLE_\nCan Sans de Fellines\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia de planta rectangular, amb planta i pis, m\xc3\xa9s un pis afegit amb posterioritat. La teulada \xc3\xa9s a dues vessants coberta de teula i el r\xc3\xa0fec est\xc3\xa0 decorat amb dibuixos geom\xc3\xa8trics. Les finestres s\xc3\xb3n rectangulars i allindades. A la fa\xc3\xa7ana principal hi ha una gran portalada d'arc de mig punt dovellada i datada. La torre, ubicada en un lateral, \xc3\xa9s la part m\xc3\xa9s antiga de l'edifici. Les construccions annexes s\xc3\xb3n molt posteriors._NEWLINE_A la llinda de la porta principal consta la data m\xc3\xa9s antiga: 1587, encara que la casa \xc3\xa9s m\xc3\xa9s antiga. A les topografies apareix amb noms equivocats (com Can Fava) per\xc3\xb2 la propietat de Can Sans pertany a la fam\xc3\xadlia des de la seva fundaci\xc3\xb3."